钦定古今图书集成/理学汇编/经籍典/第088卷 > 日知录 > 《通乎昼夜之道而知》
## 钦定古今图书集成/理学汇编/经籍典/第088卷 > 日知录 > 《通乎昼夜之道而知》

“日往月来，月往日来”，一日之昼夜也；“寒往暑来，暑往
寒来”，一岁之昼夜也；“小往大来，大往小来”，一世之昼
夜也。子在川上曰：“逝者如斯夫！”不舍昼夜，通乎昼夜
之道而知，则终日乾乾，与时偕行，而有以尽乎《易》之
用矣。